Stærðfræðilíkön fyrir úthlutanir á leikskólaplássum Á hverju vori lýkur stór hópur barna leikskólavist á höfuðborgarsvæðinu til að hefja grunnskólagöngu þá um haustið . Líkönin eru hönnuð með það að markmiði að mæta sem best óskum foreldra um leikskólapláss en jafnframt tryggja að jafnræðis sé gætt við úthlutunina og að úthlutunin sé í samræmi við reglur borgarinnar . Útkoma úthlutunarinnar kemur óneitanlega til með að hafa áhrif á daglegt líf fjölskyldna sem nýta sér leikskólaþjónustu Reykjavíkurborgar og því mikilvægt að hún sé með besta móti . Líkönin sem um ræðir eru annarsvegar heiltölubestunarlíkan og hinsvegar líkan sem byggir á stöðugri spyrðingu ( stable matching ) . Bæði líkönin nýta sér val úr umsókn umsækjanda ásamt fjarlægðum frá heimili umsækjanda að leikskóla til að ná fram sem bestri niðurstöðu um úthlutun . Líkanið sem byggir á stöðugri spyrðingu skilar góðri lausn sem er jafnframt gegnsæ og í samræmi við reglur borgarinnar , enda hefur svipuðum líkönum verið beitt erlendis við úthlutun á skólaplássum með góðum árangri . Myndin sýnir smækkaða útgáfa af vandamálinu . Myndin sýnir alla 84 leikskóla Reykjavíkurborgar ásamt aðeins 185 af þeim rúmlega 1400 börnum sem þarf að raða niður á leikskólana . Vandamálið gengur í stuttu máli út á að raða börnum niður á leikskóla á sem bestan hátt fyrir börn og foreldra , ásamt því að uppfylla allar reglur borgarinnar um leikskólaúthlutun . Skúli Magnús Sæmundsen útskrifaðist með M.Sc. í rekstrarverkfræði vorið 2014 og starfar nú sem ráðgjafi hjá ráðgjafafyrirtækinu Expectus ehf .